Росгвардием Къэбэрдей-Балъкъэрым щиIэ управленэм и унафэщI полковник Васильев Сергей
Росгвардием Къэбэрдей-Балъкъэрым щиIэ управленэм и унафэщIу ягъэуващ полицэм и полковник Васильев Сергей Станислав и къуэр.
Апхуэдэ унафэм Iэ щIидзащ Урысейм и Лъэпкъ гвардием и федеральнэ къулыкъум и дзэхэм я унафэщI нэхъыщхьэ Золотов Виктор.
Мы гъэм и бадзэуэгъуэ мазэм щегъэжьауэ абы пIалъэкIэ игъэзэщIащ Росгвардием КъБР-м щиIэ управленэм и Iэтащхьэ къулыкъум и къалэнхэр.
Васильев Сергей Челябинск къалэм къыщалъхуащ, щхьэгъусэ иIэщ. 2002 гъэм къиухащ Ростов дэт Урысей МВД-м и юридическэ институтыр. Хабзэхъумэ IэнатIэхэм илъэс 25-рэ хъуауэ къу-лыкъу щещIэ. 1993 гъэм щыщIэдзауэ хэтащ МВД-м Къэрэшей-Шэрджэс Республикэм щиIэ подразделенэ щхьэхуэхэм, зэщIэгъэуIуа щIэпхъаджащIэхэм ебэнынымкIэ оперуполномоченнэм ще-
гъэжьауэ Росгвардием КъШР-м щиIэ къудамэм псынщIэу зэщIэгъэуIуэнымкIэ гуп хэхам и унафэщIым нэсыху.
«Хэкум щиIэ фIыщIэхэм папщIэ» орденым и медалым и япэ, етIуанэ нагъыщэхэр, «ЛIыхъужьыгъэм» и орден дамыгъэхэр къыхуагъэфэщащ. ОВД-м щIыхь зиIэ и лэжьакIуэщ, Къэрэшей-Шэрджэсым щIыхь зиIэ и юристщ.
